Dalchet eo bet ar webnoz kentañ, da lâret eo kentañ abadenn skinwel hollvrezhonek skignet war-eeun dre ar genrouedad. Ur seurt talk-show eo bet, aozet ha kaset en-dro gant ar chazetenner Lionel Buannig, pedet ma oa bet gantañ, e Lise Diwan Karaez, un toullad tud da zisplegañ o soñjoù, da eskemm ha da dabutal war amzer da zont ar brezhoneg. Ouzhpenn 1000 gwiader disheñvel a zo bet o sellet ouzh an abadenn war-eeun. Brezhoweb.com